અવની કહે છે, “તમને આખો દિવસ ભૂખ સિવાય કંઈ સુજે છે ?” રોહન કહે છે, “ભૂખ તો ગમે ત્યારે લાગે એમાં શું ?” પછી રોહન પાછો આવે છે અને ફેરા સમયે અવની રોહનને જ જોયા કરતી હોય છે અને જ્યારે જાન જમવા બેસે છે ત્યારે રોહન અવનીના પપ્પા પાસે જાય છે અને અવનીના પપ્પા કહે છે, “કેમ છે બેટા મજામાં ને ?” રોહન કહે છે,”એક દમ મજામાં, હું એમ કહેતો હતો કે મંડપમાં જગ્યા નથી તો હું ઘરમાં બેસી જાઉં ?” અવનીના પપ્પા કહે છે, “એમ થોડી પૂછવાનું હોય ? એક મિનિટ બેટા !” અવનીના પપ્પા અવનીને બોલાવે છે, “બેટા અવની….” અવની આવે છે અને કહે છે, “હા પપ્પા.” અવનીના પપ્પા બોલે છે, “જો બેટા આ આપણાં ખાસ મહેમાન છે તો એમને ઘરમાં લઈ જઈને જમવાનું પીરસી દે !” અવની કહે છે, “હા પપ્પા !” અવની રોહનને જમાડે છે અને કહે છે, “તમને કેટલી ભૂખ લાગે છે ?” રોહન કહે છે, “ભૂખ તો ગમે ત્યારે લાગે એમાં શું ?” ત્યારે અવની હસે છે !